section_heading: Karakteristike
paragraph_text: Raznolikost krajobraza cijelog toka rijeke dijeli je na četiri vrlo različita dijela. Iznad Staveleyja prolazi uskim strmim koritom koje kod Kentmerea postupno prelazi u oblik doline koja je okružena impozantnim brežuljcima. Između Staveleyja i Levensa prolazi kroz valovite formacije brdovitog terena. Ovaj dio toka je prekinut kratkim urbanim potezom u Kendalu. Konačno, u blizini zaljeva Morecombe ukazuje se estuarij Kenta i posljednji dio rijeke prolazi kroz pješčane obale koje često posjećuju močvarne ptice.